**Projektas**

******

KĖDAINIŲ RAJONO SAVIVALDYBĖS TARYBA

**SPRENDIMAS**

**Dėl KĖDAINIŲ RAJONO SAVIVALDYBĖS KONTROLIERIAUS PAREIGYBĖS aprašymo PATVIRTINIMO**

2018 m. gegužės 15 d. Nr. SP-108

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 punktu, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 7 dalimi, 8 dalies 5 punktu, Valstybės tarnautojų pareigybių aprašymo ir vertinimo metodika, patvirtinta Lietuvos Respublikos Vyriausybės 2002 m. gegužės 20 d. nutarimu Nr. 685 „Dėl Valstybės tarnautojų pareigybių aprašymo ir vertinimo metodikos patvirtinimo“ Kėdainių rajono savivaldybės taryba n u s p r e n d ž i a:

1. Patvirtinti Kėdainių rajono savivaldybės kontrolieriaus pareigybės aprašymą (pridedama).
2. Pripažinti netekusiu galios Kėdainių rajono savivaldybės tarybos 2005 m. rugsėjo 30 d. sprendimą Nr. TS-318 „Dėl Kėdainių rajono savivaldybės kontrolieriaus pareigybės aprašymo“ su visais pakeitimais ir papildymais.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Saulius Grinkevičius Jolanta Sakavičienė Dalius Ramonas Rūta Švedienė

2018- 05- 2018-05- 2018-05- 2018-05-

Kėdainių rajono savivaldybės tarybai

**Dėl KĖDAINIŲ RAJONO SAVIVALDYBĖS KONTROLIERIAUS PAREIGYBĖS aprašymo PATVIRTINIMO**

2018 m. gegužės d.

Kėdainiai

**Parengto sprendimo projekto tikslai:**

Teikiamo Kėdainių rajono savivaldybės sprendimo projekto tikslas pakeisti Kėdainių rajono savivaldybės kontrolieriaus pareigybės aprašymą, nes pasikeitus Vietos savivaldos ir kitiems įstatymams, Vyriausybės nutarimams ir kitiems teisės aktams būtina pakeisti Savivaldybės kontrolieriaus pareigybės aprašymą jį papildant naujomis funkcijomis.

Kėdainių rajono savivaldybės kontrolieriaus pareigybės aprašyme A lygio 16 kategorija buvo nustatyta Savivaldybės tarybos 2008 m. rugsėjo 26 d sprendimu Nr. TS-232.

**Sprendimo projekto esmė**, **rengimo priežastys ir motyvai:**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 punktu, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 7 dalimi, 8 dalies 5 punktu, Valstybės tarnautojų pareigybių aprašymo ir vertinimo metodika, patvirtinta Lietuvos Respublikos Vyriausybės 2002 m. gegužės 20 d. nutarimu Nr. 685 „Dėl Valstybės tarnautojų pareigybių aprašymo ir vertinimo metodikos patvirtinimo“ (Lietuvos Respublikos Vyriausybės 2008 m. balandžio 24 d. nutarimo Nr. 356 redakcija), atsižvelgiant į Savivaldybės kontrolierės Zitos Valiauskienės 2018 m. balandžio 25 d. sutikimą, pakeisti Savivaldybės kontrolieriaus pareigybės aprašymą, ją papildant naujomis funkcijomis (pareigybės aprašymo 8,1;8,7-8,8;8,11-8,14;8,16-8,17;8,21-8,23;8,25-8,26 punktais) ir priskirti pareigybę A lygio 17 kategorijai.

**Lėšų poreikis (jeigu sprendimui įgyvendinti reikalingos lėšos):**

Dėl pareigybės priskyrimo aukštesnei kategorijai Savivaldybės kontrolieriaus pareiginė alga padidės 132,5 Eur per mėnesį neatskaičius mokesčių.

**Laukiami rezultatai:**

Priėmus sprendimo projektą, neigiamų pasekmių nenumatoma.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Teisės ir viešosios tvarkos skyriaus vedėjas Dalius Ramonas

 PATVIRTINTA

 Kėdainių rajono savivaldybės tarybos

 2018 m. gegužės ....d. sprendimu Nr. TS-

**Kėdainių RAJONO Savivaldybės kontrolieriaus**

**pareigybės aprašymas**

**I. PAREIGYBĖS CHARAKTERISTIKA**

1. Kėdainių rajono savivaldybės kontrolierius yra valstybės tarnautojas – įstaigos vadovas.

2. Pareigybės lygis – A.

3. Pareigybės kategorija – 17.

**II. PASKIRTIS**

4. Kėdainių rajono savivaldybės kontrolieriaus pareigybė reikalinga Lietuvos Respublikos vietos savivaldos, Lietuvos Respublikos viešojo administravimo ir kituose įstatymuose bei teisės aktuose savivaldybės kontrolieriui nustatytoms audito, kontrolės funkcijoms atlikti bei Kėdainių rajono savivaldybės Kontrolės ir audito tarnybos (toliau – Tarnybos) vadovo funkcijoms įgyvendinti.

**III. VEIKLOS SRITIS**

5. Bendroji veiklos sritis – įstaigos administravimas, dokumentų valdymas, įstaigai skirtų asignavimų valdymas, personalo valdymas.

6. Specialioji veiklos sritis – finansinis ir veiklos auditas Savivaldybės administracijoje, Savivaldybės administravimo subjektuose ir Savivaldybės kontroliuojamose įmonėse. Savivaldybės turto ir patikėjimo teise valdomo valstybės turto valdymo ir naudojimo, savivaldybės biudžeto vykdymo ir kitų piniginių išteklių naudojimo priežiūra, savivaldybės tarybos sprendimams priimti reikalingų išvadų teikimas.

**IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

 7. Valstybės tarnautojas, einantis šias pareigas, turi atitikti šiuos specialiuosius reikalavimus:

7.1. turėti aukštąjį universitetinį išsilavinimą ir ne mažesnį kaip 3 metų darbo patirtį finansų, ekonomikos, teisės, audito, kontrolės arba viešojo administravimo srityse;

7.2. turėti ne mažesnę kaip 3 metų vadovaujamo darbo patirtį;

7.3. būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais vietos savivaldą, valstybės tarnybą, vidaus kontrolę ir vidaus auditą, viešąjį administravimą, savivaldybės biudžeto sudarymą ir vykdymą, turto valdymą, naudojimą ir disponavimą juo, strateginį planavimą, akcinių bendrovių, biudžetinių bei viešųjų įstaigų veiklą ir buhalterinę apskaitą, viešųjų ir privačių interesų derinimą valstybinėje tarnyboje; Būti susipažinęs su Valstybinio audito reikalavimais, išmanyti audito atlikimo tvarką ir audito teoriją, išmanyti dokumentų rengimo, tvarkymo ir apskaitos taisykles.

7.4. gebėti sisteminti, analizuoti, apibendrinti informaciją ir teikti išvadas;

7.5. gebėti strategiškai planuoti ir organizuoti Tarnybos veiklą;

7.6. mokėti dirbti su „Microsoft Office“ kompiuterio programiniu paketu, naudotis kitomis informacinėmis technologijomis.

**V. ŠIAS PAREIGAS EINANČIO VALSTYBĖS TARNAUTOJO FUNKCIJOS**

8. Šias pareigas einantis valstybės tarnautojas, siekdamas užtikrinti efektyvią tarnybos veiklą, vykdo šias funkcijas:

8.1. Savivaldybės kontrolierius vadovauja Tarnybai ir atsako už jos veiklą;

8.2. tvirtina Tarnybos struktūrą, pareigybių sąrašą, pareigybių aprašymus. Valstybės tarnybos įstatymo nustatyta tvarka priima į pareigas ir iš jų atleidžia valstybės tarnautojus ir Darbo kodekso nustatyta tvarka priima ir atleidžia darbuotojus, dirbančius pagal darbo sutartis, atlieka kitas Tarnybos personalo valdymo funkcijas;

8.3. leidžia įsakymus, organizuoja Tarnybos darbą, valstybės tarnautojų mokymą ir jų kvalifikacijos tobulinimą;

8.4. sudaro Tarnybos veiklos plano projektą, gavęs savivaldybės tarybos Kontrolės komiteto pritarimą su šio plano projektu supažindina Valstybės kontrolę ir savivaldybės administracijos centralizuotą vidaus audito skyrių. Kasmet iki einamųjų metų lapkričio mėn. 15 dienos patvirtina ateinančių metų Tarnybos veiklos planą, organizuoja jo vykdymą ir yra už tai atsakingas. Kasmet per 10 dienų nuo jo patvirtinimo pateikia Valstybės kontrolei. Prireikus patvirtintą planą tikslina bendra plano tvirtinimo tvarka;

8.5. valstybės kontrolieriaus rašytiniu prašymu gali dalyvauti ar pavesti savivaldybės kontrolės ir audito tarnybos valstybės tarnautojams pagal jų kompetenciją dalyvauti Valstybės kontrolės pareigūnų atliekamuose savivaldybės administravimo subjektų finansiniuose ir veiklos audituose;

8.6. turi teisę dalyvauti savivaldybės tarybos, komitetų, komisijų posėdžiuose ir pareikšti nuomonę savo kompetencijos klausimais;

8.7. atlieka ir (arba) skiria Tarnybos valstybės tarnautojus atlikti išorės finansinį ir veiklos auditą, patikrinimus, įgyvendina įstatymuose ir kituose teisės aktuose priskirtas funkcijas;

8.8. paveda vykdyti Tarnybos valstybės tarnautojams užduotis ir kontroliuoja jų vykdymą.

8.9. priima sprendimus pagal atlikto finansinio ir veiklos audito ataskaitas, nurodo savivaldybės administracijos direktoriui, audituotų subjektų vadovams jų veiklos trūkumus ir nustato terminą, per kurį turi būti pašalinti nustatyti teisės aktų pažeidimai. Savivaldybės administracijos direktorius, audituotų subjektų vadovai per savivaldybės kontrolieriaus nustatytą terminą (bet ne trumpesnį kaip 30 dienų) privalo ištaisyti audito metu nustatytus jų veiklos trūkumus ir pažeidimus ir apie jų pašalinimą raštu pranešti savivaldybės kontrolieriui;

8.10. teikia merui, savivaldybės vykdomajai institucijai, audituotų subjektų vadovams išvadas, ataskaitas ir sprendimus, kurie buvo priimti dėl finansinio ir veiklos audito metu nustatytų ir nepašalintų teisės aktų pažeidimų. Audito ataskaitos ir išvados skelbiamos savivaldybės interneto svetainėje, o jeigu įmanoma, – ir per kitas visuomenės informavimo priemones;

8.11. kiekvienais metais iki liepos 15 dienos reglamente nustatyta tvarka teikia savivaldybės tarybai išvadą dėl pateikto tvirtinti savivaldybės konsoliduotųjų ataskaitų rinkinio, savivaldybės biudžeto ir turto naudojimo;

8.12. rengia ir savivaldybės tarybai teikia sprendimus priimti reikalingas išvadas dėl savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už savivaldybės kontroliuojamų įmonių imamas paskolas.

8.13. rengia ir savivaldybės tarybai teikia sprendimams priimti reikalingas išvadas dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo;

8.14. rengia ir savivaldybės tarybai teikia išvadas dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektoriaus partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų;

8.15. finansinio, veiklos audito metu nustatęs nusikalstamos veiklos požymių, apie tai praneša teisėsaugos institucijoms;

8.16. imasi prevencinių priemonių, kad būtų ištaisyti ir nepasikartotų nustatyti teisės aktų pažeidimai;

8.17. nagrinėja iš gyventojų gaunamus prašymus, pranešimus, skundus ir pareiškimus dėl savivaldybės lėšų ir turto, patikėjimo teise valdomo valstybės turto naudojimo, valdymo ir disponavimo juo ir teikia išvadas dėl tokio tyrimo rezultatų;

8.18. įstatymų ir kitų teisės aktų nustatyta tvarka teikia informaciją valstybės ir Savivaldybės institucijoms;

8.19. savivaldybės tarybos veiklos reglamente nustatyta tvarka ir terminais teikia Tarnybos veiklos ataskaitą. Paskelbia Tarnybos veiklos ataskaitą arba jos santrauką vietinėje spaudoje, Savivaldybės interneto svetainėje;

8.20. savivaldybės tarybos arba savivaldybės tarybos Kontrolės komiteto prašymu teikia informaciją pagal savo kompetenciją;

8.21. teikia informaciją Vyriausybės atstovui apie Savivaldybės kontrolieriaus teiktas išvadas ir rekomendacijas;

8.22. atstovauja Tarnybai santykiuose su kitais juridiniais ir fiziniais asmenimis;

8.23. atlieka kitas teisės aktuose numatytas funkcijas, priskirtas Savivaldybės kontrolieriui ir biudžetinės įstaigos vadovui;

8.24. bendradarbiauja su Lietuvos Respublikos valstybės kontrole, Savivaldybių kontrolierių asociacija, Lietuvos Respublikoje veikiančiomis audito institucijomis, įstaigomis, įmonėmis bei vidaus audito tarnybomis;

8.25. sudaro sąlygas Valstybės kontrolės pareigūnams dalyvauti savivaldybės konsoliduotųjų ataskaitų rinkinio audite tokiu mastu, kad Valstybės kontrolės pareigūnai surinktų tinkamus ir pakankamus įrodymus išvadai dėl nacionalinio finansinių ataskaitų rinkinio parengti, ir teikia duomenis Valstybės kontrolei apie savivaldybės konsoliduotųjų ataskaitų rinkinio audito rezultatus;

8.26. Valstybės kontrolės prašymu teikia Tarnybos atliktų auditų ataskaitas ir darbo dokumentus audito išorinei peržiūrai atlikti;

8.27. atsako už įstatymuose ir kituose teisės aktuose savivaldybės kontrolieriui numatytų įgaliojimų vykdymą, taip pat už nepagrįstos ir neteisingos audito išvados pateikimą;

**VI. ŠIAS PAREIGAS EINANČIO VALSTYBĖS TARNAUTOJO pavaldumas**

9. Šias pareigas einantis valstybės tarnautojas yra tiesiogiai pavaldus savivaldybės tarybai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_